ངས་བཟའ་འཐོར་གྱི་བསམ་ཚུལ་གསལ་པོར་བཤད་པ་ནས་བཟུང་ཆུང་མ་དང་ངེད་གཉིས་བར་དུ་ལུས་པོའི་འབྲེལ་བ་ཅི་ཡང་མ་བྱུང་།དེ་བས།ཉིན་དང་པོར་ངས་མོ་རང་སྒོའི་ཕྱི་ལ་པང་དུ་འཁྱེར་འགྲོ་དུས་ངེད་གཉིས་ཀ་ཡིད་དུ་མི་འོང་བ་ཞིག་ཏུ་མངོན་བྱུང་།ངེད་གཉིས་ཀྱི་བུས་རྒྱབ་ལོགས་ནས་ཐལ་མོ་རྡེབ་ཞོར་ཨ་ཕས་ཨ་མ་པང་དུ་བཟུང་འདུག་ཅེས་སྐད་བརྒྱབ་བྱུང་བ་དང་ཁོའི་སྐད་ཆ་དེས་ང་རང་ཧ་ཅང་སྐྱོ་རུ་བཅུག་སོང་།ངས་མོ་རང་པང་དུ་ཁུར་ཏེ་ཉལ་ཁང་ནས་འདུག་ཁང་དང་།འདུག་ཁང་ནས་སྒོའི་ཕྱི་ལོགས་བར་གོམ་པ་བཅུ་ལྷག་སོང་བའི་མཚམས་དེར་།མོས་མིག་ཟུང་བཙུམས་ཏེ་ཞི་འཇམ་ངང་ངེད་གཉིས་ཀྱི་བཟའ་འཐོར་སྐོར་བུ་ལ་མ་གླེང་རོགས་ཞེས་བཤད་སོང་།ངས་མགོ་བོ་ནང་དུ་བཀུགས་ཏེ་མོས་མཐུན་བྱེད་པའི་རྣམ་འགྱུར་བསྟན་རུང་།སེམས་པ་གཏིང་ནས་སྐྱོ་བ་བྱུང་།སྒོའི་ཕྱི་རོལ་ནས་ངས་མོ་རང་སར་བཞག་པ་ན།མོ་རང་ལས་ཀ་འགྲོ་བར་སྤྱི་སྤྱོད་རླངས་འཁོར་ལ་སྒུག་ཏུ་ཆས་སོང་བ་དང་།ངས་རླངས་འཁོར་བསྐོར་ཏེ་རང་ཉིད་གཅིག་པུ་ལས་ཁུངས་སུ་ཕྱིན་པ་ཡིན།